Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: szellemi és erkölcsi fejlődésükhöz szükséges védelmet és gondoskodást biztosítsa. Az intézményrendszer — a gyermekek védelméről és a gyámügyi igazgatásról szóló 1997. évi XXXI. törvénynek megfelelő — átalakítására nyitva álló határidőből adódó átmeneti állapot a vizsgálat tapasztalatai alapján visszásságot okoz
Paragraph Index: 244

18. §-ban biztosított egészséges környezethez való joggal összefüggésben visszásságot okoz, ha a gyermekek elhanyagolt, szegényes, sivár környezetben élnek. Az Alkotmány 67. § (1) bekezdésében deklarált, kiemelt alkotmányos védelem és gondoskodás követelményével, valamint a 18. §-ban biztosított egészséges környezethez való joggal és a 70/D. § (1) bekezdésében megfogalmazott legmagasabb szintű testi egészséghez való joggal összefüggésben visszásságot okoz, ha a gyermekek lakóterében nem biztosított a kellő hőmérséklet. Az Alkotmány 70/D. § (1) bekezdésében foglalt legmagasabb szintű testi és lelki egészséghez való alkotmányos joggal összefüggő visszásságot jelent, ha az otthon által nyújtott étel minősége és mennyisége nem megfelelő.

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes